Document ID: 31996D0103

Komisijas Lēmums
(1996. gada 25. janvāris),
ar ko groza 14. nodaļu I pielikumā Padomes Direktīvai 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem - Direktīvā 90/425/EEK
(Dokuments attiecas uz EEZ)
(96/103/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem - Direktīvā 90/425/EEK [1], kurā jaunākie grozījumi izdarīti ar Lēmumu 95/339/EK [2], un jo īpaši tās 15. panta otro daļu,
tā kā minēto noteikumu piemērošana radīja grūtības kūtsmēslu tirdzniecībā un importā, jo īpaši saimniecībām, kuras atrodas pierobežas apgabalos; tā kā tāpēc, ņemot vērā pieredzi, jāgroza prasības, kuras reglamentē kūtsmēslu tirdzniecību un importu;
tā kā nepārstrādātu kūtsmēslu tirdzniecība un imports var būt dzīvnieku slimību avots; tā kā tāpēc jāaizliedz no dažām dzīvnieku sugām iegūtu kūtsmēslu tirdzniecība un imports;
tā kā ar ļoti īpašiem nosacījumiem tirdzniecību ar dažiem kūtsmēslu veidiem tomēr var atļaut; tā kā tāda tirdzniecība jāveic dalībvalstu kompetento iestāžu uzraudzībā;
tā kā skaidrības labad jāpārstrādā Direktīvas 92/118/EEK I pielikuma 14. nodaļa;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Direktīvas 92/118/EEK I pielikuma 14. nodaļu aizstāj ar šā lēmuma pielikumu.
2. pants
Šo lēmumu piemēro no 1996. gada 2. februāra.
3. pants
Šis lēmums ir adresēts dalībvalstīm.
Briselē, 1996. gada 25. janvārī

Labels: 0
3
6